N.E.Desmedt yenna-d belli :nezmer ad d-naf ayen yellan deg ugbur n uḍris icudd ɣer tilawt (meḥsub nezmer ad t-nwali, ad t-nessami, ad t-neɛreḍ wa ad t-nesfuḥ). Am wakken dyenna daɣen, d yal agbur n tutlayt i yesɛan ayen ara t-id-iqablen deg tilawt1. Ɣur-s tugna d aɣnawal* neɣ d awal iwumi yettak umawal tabadut d unamek ɛla ḥsab n wayen i as-d-yezzin: nezmer ad as-nsemmi tugna taɣnawalt. Ihi tugna taɣnawalt tettuneḥsab d tuddsa n unamek asugnan yettemgaraden ɛla ḥsab n wayen i as-d-yezzin2.